Па сваіх маштабах і выніках яна сапраўды была вялікай: хаця б таму, што за 4 гады і 4 месяцы ў ёй прынялі ўдзел 38 краін, а самі баявыя дзеянні ахапілі тэрыторыю Еўропы, Азіі і Афрыкі, вяліся на ўсіх акіянах ды многіх марах. У выніку вайны перасталі існаваць Расійская, Аўстра-Венгерская, Асманская і Германская імперыі. Краіны-удзельніцы згубілі каля 10 мільёнаў чалавек забітымі, і каля 20 мільёнаў былі скалечаны.